4 11 
diatoriis ludis præ aliis eminuisse THUNBERGII nostri e* 
gregias dotes. Corporis habitu licet gracilis et statura mediocris, 
solidis membrorum compagibus et artuum vigore valebat, ad 
molestos labores promtus erat et facilis. Sarcinis igitur collectis, 
Upsaliæ et LINNÆO valedixit, utrique carus alumnus, summi 
Doctoris amplexibus votisque exhilaratus peregre profectus est 
(1770), Stipendio Kâhreano, parco sane viatico, beatus. 
Hafnia inspecta, Hollandiam superando, Lutetiam Parisiorum 
petit. Museis et Institutis visitatis, in Hollandiam (benignam eo 
tempore Botanicorum nutricem) rediit, ubi BURMANNUS Pater 
et Filius, Arcades ambo, perdilectum LINNÆI discipulum pari 
adfectu exceperunt, et, cognita viri juvenis industria , in In- 
diam Orientalem itineris faciendi auctores fuerunt. Ast cum 
necessariis sumtibus fungendi nulla spes amplius affulgeret, mu- 
nus et salarium Chirurgi Navalis extra ordinem, sibi a Societate 
Indico* Batava oblatum, haud recusavit. Paratis igitur omnibus, 
profectioni instituendæ quæ maxime inservirent, navem conscen- 
dit, et bonis avibus ad Promontorium Africæ, Caput bonæ spei 
dictum, an. 1772 mense Aprili accessit. Per tres ferme annos 
interiora Africæ meridionalis situs et loca lustravit, egregios inde 
rerum naturalium thesauros congessit et cum LINNÆO suo 
communicavit. Anno 1775 mense Martio ex Africa Javam in- 
sulam profectus est. Ibi mox ei arrisit fortuna, cum negotium 
Chirurgi Primarii Classis Indico - Batavæ adire sibi datum est 
